
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-7220-22-066

	Днес, 17.08.2022 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Антон Славчев – Заместник - председател
	Антоанета Георгиева – Цонкова - член
	Пламен Йоцов - член
	Силвия Къдрева – член

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на Решение за образуване на производство за конфликт на интереси № КИ-211/11.07.2022 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ 01-7220/04.07.2022 г.
	Сигналът е против Феим Иса – кмет на Община Г.
	По същество в сигнала се твърди, че за по-малко от две години дружеството „**********“ ЕООД печели пет обществени поръчки на стойност 472 276,50 лв., без ДДС с възложител Община Г. Собственик на „**********“ ЕООД е Д. Д. И. – племенник на кмета на Община Г. Феим Иса.  Последната поръчка на стойност 12 190 лв., без ДДС е с предмет: „Ремонт на канализация на ул. № 26 по плана на с. Р., община Г.“ и същата е възложена от кмета на община Г. – Иса на дружеството на племенника му на 06.12.2021г.
	От председателя на ПК по Хуманитарни и социални дейности, младежта и спорта и конфликт на интереси при Общински съвет Г. с писмо с вх.№ ЦУ01-7220#1/22.07.2022 г. на КПКОНПИ са изискани и представени следните доказателства: клетвен лист на Феим Иса за мандат 2019 – 2023 г. и сключени договори между Община Г. и дружеството „**********“ ЕООД в периода от 04.01.2019 г. до 40.07.2022 г.
	Служебно е извършена справка в Регистър НБД „Население“ и в Търговски регистър на Агенция по вписванията.
	
От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, адрес и е подписан.
	Феим Иса е избран за кмет на Община Г. за мандат 2019 - 2023 г. с Решение № 172 от 04.11.2019 г. на ОИК Г. и е положил клетва на 12.11.2019 г., видно от представения по преписката клетвен лист.
	От извършена справка в Търговски регистър и Регистъра на юридическите лица с нестопанска цел (ТРРЮЛНЦ) на Агенция по вписванията се установява, че Д.Д.И. е управител и едноличен собственик на капитала на „**********“ ЕООД с ЕИК  **********, обстоятелство вписано в Търговския регистър на 21.09.2021 г.
	„**********“ ЕООД е вписано в Търговския регистър на 29.11.2019 г. с управител и едноличен собственик на капитала М.М.О. С договор за покупко-продажба на дружествени дялове от 14.09.2021 г. М.М.О. прехвърля дружествените си дялове, представляващи 100% от капитала на дружеството на Д.Д.И., обстоятелство вписано в Търговския регистър на 21.09.2021 г.
	Дружеството е с предмет на дейност покупка на стоки или други вещи с цел препродажба в първоначален, преработен или обработен вид в страната и в чужбина, продажба на стоки от собствено производство; търговско представителство и посредничество; комисионни, спедиционни и превозни сделки в страната и в чужбина, складови и лизингови сделки, стоков контрол, сделки с интелектуална собственост; покупка, строеж и обзавеждане на недвижими имоти с цел продажба.
	От извършена справка в Регистър НБД „Население“ се установява, че Д.Д.И. е син на първия братовчед на Феим Иса – Д.А.И.
	С Договор за строителство № 18/13.01.2020 г., сключен между Община Г. представлявана от кмета Феим Иса, в качеството му на възложител и „**********“ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт на гробищен парк в с.Р.“, с обща стойност на изпълнение на договора в размер на 5 147.00 лв. без ДДС.
	С Договор за строителство № 19/13.01.2020 г., сключен между Община Г. представлявана от кмета Феим Иса, в качеството му на възложител и  „*********“ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт на канализация и водопровод в с.Р. местност – игрището“, с обща стойност на изпълнение на договора в размер на 4 926.00 лв. без ДДС.
	С Договор за строителство № 20/13.01.2020 г., сключен между Община Г. представлявана от кмета Феим Иса, в качеството му на възложител и „**********“ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт на канализация в с.Г. (К.)“ с обща стойност на изпълнение на договора в размер на 3 309.50 лв. без ДДС.
	С Договор за строителство № 21/13.01.2020 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт на път към гробищен парк в с.Р.“ с обща стойност на изпълнение на договора в размер на 7 560.00 лв. без ДДС.
	С Договор за строителство № 98/23.04.2020 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1, във връзка с чл. 21, ал. 16, т. 1 от ЗОП с предмет: „Изпълнение на инженеринг – изготвяне на инвестиционен проект, строителство и упражняване на авторски надзор на обект „Реконструкция и рехабилитация на улици в с.Б.“, с обща стойност на изпълнение на договора в размер на 29 066.00 лв. без ДДС.
	С Договор за строителство № 99/23.04.2020 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1, във връзка с чл. 21, ал. 16, т. 1 от ЗОП с предмет: „Изпълнение на инженеринг – изготвяне на инвестиционен проект, строителство и упражняване на авторски надзор на обект „Реконструкция и рехабилитация на улици в с.О.“, с обща стойност на изпълнение на договора в размер на 25 925.00 лв. без ДДС.
	С Договор за строителство № 104/07.05.2020 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт и удължаване на водосток м.П.“, с обща стойност на изпълнение на договора в размер на 1 100.00 лв. без ДДС.
	С Договор за строителство № 105/07.05.2020 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Възстановяване на свлачен водосток на входноизходен селскостопански път м.Дълбоки дол, с.Р.“, с обща стойност на изпълнение на договора в размер на 4 145.00 лв. без ДДС.
	С Договор за строителство № 106/07.05.2020 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Строителни дейности в с.Р., Община Г.“, с обща стойност на изпълнение на договора в размер на 302.00 лв. без ДДС.
	С Договор за строителство № 6/21.01.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт на водопроводен клон от вътрешна водопроводна мрежа на кв. 23 и 24 с.Р.“, с обща стойност на изпълнение на договора в размер на 33 638.22 лв. без ДДС.
	С Договор за строителство № 48/18.03.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1, във връзка с чл. 21, ал. 16, т. 1 от ЗОП с предмет: „Изпълнение на инженеринг – изготвяне на инвестиционен проект, строителство и упражняване на авторски надзор на обект „Реконструкция и рехабилитация на улици в с.С. о.т. 29-30, 5-8, 43-44“, с обща стойност на изпълнение на договора в размер на 25 620.00 лв. без ДДС.
	С Договор за строителство № 49/18.03.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1, във връзка с чл. 21, ал. 16, т. 1 от ЗОП с предмет: „Изпълнение на инженеринг – изготвяне на инвестиционен проект, строителство и упражняване на авторски надзор на обект „Реконструкция и рехабилитация на улици в с.О. о.т. 6-28-29, 26-27“, с обща стойност на изпълнение на договора в размер на 34 177.50 лв. без ДДС.
	С Договор за строителство № 85/21.05.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 112 от ЗОП с предмет: „Изпълнение на инженеринг – изготвяне на инвестиционен проект, строителство и упражняване на авторски надзор на обект/строежи в обхвата на строителство с предмет „Реконструкция и рехабилитация на улици в с.Р.“, с обща стойност на изпълнение на договора в размер на 155 077.50 лв. без ДДС.
	С Договор за строителство № 116/14.06.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 20, ал. 4, т. 1 от ЗОП с предмет - строително монтажни работи на обект: „Ремонт на долни бани с.О.“, с обща стойност на изпълнение на договора в размер на 8 815.00 лв. без ДДС.
	С Договор за строителство № 148/14.07.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от М.О., в качеството му на изпълнител, на основание чл. 112 от ЗОП с предмет: „Ремонт на ВиК мрежа на ул. № 27 по плана на с.Р., Община Г.“, с обща стойност на изпълнение на договора в размер на 5 776.00 лв. без ДДС.
	С Договор за строителство № 264/06.12.2021 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от Д.И., в качеството му на изпълнител, на основание чл. 112 от ЗОП с предмет: „Ремонт на канализация на ул. № 26 по плана на с.Р., Община Г.“, с обща стойност на изпълнение на договора в размер на 12 190.00 лв. без ДДС.
	С Договор за строителство № 103/16.05.2022 г., сключен между Община Г. представлявана от кмета Феим Иса, в качеството му на възложител и „**********““ ЕООД, представлявано от Д.И., в качеството му на изпълнител, на основание чл. 20, ал. 4, т. 1, от ЗОП с предмет: строително монтажни работи на обект „Ремонт на ВиК мрежа местност „Вишина поляна“ в с.Р., Община Г.“, с обща стойност на изпълнение на договора в размер на 12 126.20 лв. без ДДС.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Феим Иса, в качеството си на кмет на Община Гърмен е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, с оглед на което КПКОНПИ е компетентна да разгледа подадения сигнал.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15, б.“а“ от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност. Конфликтът на интереси предполага упражнени правомощия по служба от лицето, заемало публична, съответно висша публична длъжност и наличието на частен интерес - личен или на свързано лице по смисъла на § 1, т. 15, б.“а“ от ДР на ЗПКОНПИ, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава VIII, Раздел II от ЗПКОНПИ.
	Съгласно разпоредбата на §1, т. 15, б. „а“ от ДР на ЗПКОНПИ „Свързани лица“ са съпрузите и лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително.
	Обстоятелството, че Д.Д.И. е син на първия братовчед на Феим Иса – Д.А.И. налага извода за родство между Феим Иса и Д.Д.И. от пета степен по съребрена линия. Това обстоятелство изключва наличие на свързаност по смисъла на §1, т. 15, б. „а“ от ДР на ЗПКОНПИ между Феим Иса и Д.Д.И.
	Не се установява родство по права линия, по съребрена линия – до четвърта степен включително, и по сватовство – до втора степен включително между Феим Иса и М.М.О., което налага извода за липса на свързаност помежду им, по смисъла на §1, т. 15, б. „а“ от ДР на ЗПКОНПИ.
	Съгласно разпоредбата на чл. 44, ал.1, т. 15 от ЗМСМА кметът на общината представлява общината пред физически и юридически лица и пред съда.
	Съгласно чл. 20, ал. 4, т. 1 от Закона за обществените поръчки възложителите могат да възлагат директно обществени поръчки с прогнозна стойност, по-малка от 50 000 лв. при строителство.	
	В изпълнение на правомощията си, произтичащи от разпоредбата на чл. 44, ал.1, т. 15 от ЗМСМА Феим Иса, в качеството си на кмет на Община Г. е сключил Договори за строителство № 18/13.01.2020 г., № 19/13.01.2020 г., № 20/13.01.2020 г., № 21/13.01.2020 г., № 98/23.04.2020 г., № 99/23.04.2020 г., № 104/07.05.2020 г., № 105/07.05.2020 г., № 106/07.05.2020 г., № 6/21.01.2021 г., № 48/18.03.2021 г., № 49/18.03.2021 г., № 85/21.05.2021 г., № 116/14.06.2021 г., № 148/14.07.2021 г. с дружеството „**********““ ЕООД, представлявано от М.М.О., в качеството му на управител, както и Договори за строителство № 264/06.12.2021 г. и № 103/16.05.2022 г. с дружеството „**********““ ЕООД, представлявано от Д.Д.И., в качеството му на управител и едноличен собственик на дружеството след 21.09.2021 г.
	Липсата на свързаност по смисъла на §1, т. 15, б. „а“ от ДР на ЗПКОНПИ между Феим Иса, в качеството му на кмет на Община Г. и М.М.О., в качеството му на управител и едноличен собственик на капитала на дружеството „**********““ ЕООД в периода от 29.11.2019 г. до 21.09.2021 г., а така също и с Д.Д.И., в качеството му на управител и едноличен собственик на капитала на дружеството „**********““ ЕООД след 21.09.2021 г. обуславя липсата на частен интерес на Феим Иса – кмет на Община Г. при сключването на договорите за строителство с № 18/13.01.2020 г., № 19/13.01.2020 г., № 20/13.01.2020 г., № 21/13.01.2020 г., № 98/23.04.2020 г., № 99/23.04.2020 г., № 104/07.05.2020 г., № 105/07.05.2020 г., № 106/07.05.2020 г., № 6/21.01.2021 г., № 48/18.03.2021 г., № 49/18.03.2021 г., № 85/21.05.2021 г., № 116/14.06.2021 г., № 148/14.07.2021 г., № 264/06.12.2021 г. и № 103/16.05.2022 г. с дружеството „**********““ ЕООД.
	Липсата на частен интерес от упражнените правомощия по служба от страна на лицето, заемащо висша публична длъжност по смисъла на чл. 6, ал. 1, т. 32 от ЗПКОНПИ в свой личен или на свързани с него лица по смисъла на §1, т. 15, б. „а“ от ДР на ЗПКОНПИ води до липса на конфликт на интереси.
	Предвид изложеното, се налага изводът, че са налице два от елементите на състава на конфликт на интереси, а именно: лице заемащо висша публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ от страна на Феим Иса, в качеството му на кмет на Община Гърмен и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ.
	
	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 и ал. 2 от ЗПКОНПИ,

РЕШИ:

	НЕ УСТАНОВЯВА конфликт на интереси по отношение на Феим Иса с ЕГН **********“, кмет на Община Г. и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, във връзка със сключването на договори за строителство № 18/13.01.2020 г., № 19/13.01.2020 г., № 20/13.01.2020 г., № 21/13.01.2020 г., № 98/23.04.2020 г., № 99/23.04.2020 г., № 104/07.05.2020 г., № 105/07.05.2020 г., № 106/07.05.2020 г., № 6/21.01.2021 г., № 48/18.03.2021 г., № 49/18.03.2021 г., № 85/21.05.2021 г., № 116/14.06.2021 г., № 148/14.07.2021 г., № 264/06.12.2021 г. и № 103/16.05.2022 г. с дружеството „**********““ ЕООД, поради липса на частен интерес, негов или на свързано с него лице по смисъла на §1, т. 15, б. „а“ от ДР на ЗПКОНПИ.

	Препис от решението да се изпрати на Окръжна прокуратура Б., с оглед преценка за реализиране на правомощията й по чл. 76, ал. 2 от ЗПКОНПИ.
	Препис от решението да се изпрати на Феим Иса – кмет на Община Г., на основание чл.75, т. 1 от ЗПКОНПИ.


	КОМИСИЯ:

	ЗАМЕСТНИК-ПРЕДСЕДАТЕЛ:………….…./АНТОН СЛАВЧЕВ/

ЧЛЕН:…………………………………...../АНТОАНЕТА ЦОНКОВА/

ЧЛЕН:…………………...…………….................../ПЛАМЕН ЙОЦОВ/

ЧЛЕН:……….…………………………………/СИЛВИЯ КЪДРЕВА/

